recursal/SuperWikiNEXT-32B huggingface dataset:
**ฉลาด ขามช่วง** ประธานกรรมาธิการแก้ไขปัญหาหนี้สินแห่งชาติ ในสภาผู้แทนราษฎรไทย ชุดที่ 24 สมาชิกสภาผู้แทนราษฎร จังหวัดร้อยเอ็ด สังกัดพรรคเพื่อไทย

ประวัติ
-------

นายฉลาด เกิดเมื่อวันที่ 2 กันยายน พ.ศ. 2499 สำเร็จการศึกษาระดับปริญญาตรี สาขานิติศาสตร์ จากมหาวิทยาลัยรามคำแหง ระดับปริญญาโท ศิลปศาสตรมหาบัณฑิต จากมหาวิทยาลัยมหาสารคาม และหลักสูตรการเมืองการปกครองในระบอบประชาธิประไตยสำหรับนักบริหารระดับสูง (ปปร.2) สถาบันพระปกเกล้า หลักสูตรการเสริมสร้างสังคมสันติสุข รุ่น 7(4ส7) สถาปันพระปกเกล้า 2559/ ปริญญาวิศวกรรมศาสตร์ดุษฎีบัณฑิตกิตติมศักดิ์ สาขาวิชาวิศวกรรมอุตสาหการของคณะวิศวกรรมศาสตร์ มหาวิทยาลัยเทคโนโลยีราชมงคลพระนคร ปีการศึกษา 2556 

ฉลาด ขาวช่วง สมรสกับนางสาวณัทณิชา วราภิโมกษ์ เมื่อวันที่ 11 พฤศจิกายน พ.ศ. 2554

การทำงาน
--------

นายฉลาด ประกอบอาชีพเป็นทนายความ มีสำนักงานทนายความตั้งอยู่ในจังหวัดร้อยเอ็ด และเป็นนักการเมืองท้องถิ่นในจังหวัดร้อยเอ็ด เคยได้รับแต่งตั้งให้ดำรงตำแหน่งประธานสภาจังหวัด ต่อมาได้รับเลือกตั้งเป็นสมาชิกสภาผู้แทนราษฎร จังหวัดร้อยเอ็ด ในปี พ.ศ. 2535 พ.ศ. 2538 พ.ศ. 2539 และ พ.ศ. 2544 และเคยได้รับแต่งตั้งเป็นเลขานุการรัฐมนตรีว่าการกระทรวงยุติธรรม ในสังกัดพรรคประชาธิปัตย์ ต่อมาในการเลือกตั้ง พ.ศ. 2548 จึงย้ายมาสังกัดพรรคไทยรักไทย และได้รับการเลือกตั้ง ในปี พ.ศ. 2548 พ.ศ. 2550

ต่อมาในปี พ.ศ. 2554 ได้รับเลือกตั้งเป็นสมาชิกสภาผู้แทนราษฎร จังหวัดร้อยเอ็ด สังกัดพรรคเพื่อไทย และได้รับตำแหน่งประธานกรรมาธิการแก้ไขปัญหาหนี้สินแห่งชาติ ในสภาผู้แทนราษฎรไทย ชุดที่ 24

เครื่องราชอิสริยาภรณ์
---------------------

* พ.ศ. 2548 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
* พ.ศ. 2545 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)

อ้างอิง
-------

1. ↑  ส ส ฉลาด ขามช่วง แต่งงาน ๑๑ ๑๑ ๑๑ ที่ ๑๐๑ชื่นมื่น[*ลิงก์เสีย*]
2. ↑  ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย เก็บถาวร 2005-12-06 ที่ เวย์แบ็กแมชชีน, เล่ม ๑๒๒ ตอนที่ ๒๑ ข หน้า ๒, ๓ ธันวาคม ๒๕๔๘
3. ↑  ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย เก็บถาวร 2022-05-25 ที่ เวย์แบ็กแมชชีน, เล่ม ๑๑๙ ตอนที่ ๒๑ ข หน้า ๘, ๔ ธันวาคม ๒๕๔๕

แหล่งข้อมูลอื่น
---------------

* ประวัติจากพรรคเพื่อไทย เก็บถาวร 2011-08-04 ที่ เวย์แบ็กแมชชีน
**อินทร์สม ไชยซาววงศ์** เป็นอดีตสมาชิกสภาผู้แทนราษฎรจังหวัดเชียงใหม่ สังกัดพรรคประชาธิปัตย์ เจ้าของศูนย์การค้าทิพย์เนตร และโรงภาพยนตร์ทิพยเนตร

ประวัติ
-------

อินทร์สม ไชยซาววงศ์ เป็นชาวอำเภอสันกำแพง จังหวัดเชียงใหม่ เกิดเมื่อวันที่ 10 มีนาคม พ.ศ. 2473 เป็นบุตรของนายน้อย ไชยซาววงศ์ กับนางศรีวรรณ ไชยซาววงศ์ จบชั้นมัธยมจากโรงเรียนยุพราชวิทยาลัย และเข้าเรียนต่อที่วิทยาลัยครูเชียงใหม่ จนเข้ารับราชการครูในปี พ.ศ. 2493 จนได้เป็นครูใหญ่โรงเรียนวัดลวงเหนือ แล้วลาออกจากราชการ มาประกอบธุรกิจส่วนตัว คือ เจ้าของกิจการทิพยเนตรรามา (โรงภาพยนตร์ทิพยเนตร) จังหวัดเชียงใหม่ และศูนย์การค้าทิพยเนตร

อินทร์สม เริ่มเล่นการเมืองจากการชักชวนของกำนันผู้ใหญ่บ้านในพื้นที่อำเภอดอยสะเก็ด โดยการลงสมัครสมาชิกสภาจังหวัด (ส.จ.) ในระหว่างปี พ.ศ. 2513 - 2516 หลังจากนั้นจึงเข้าร่วมงานกับพรรคประชาธิปัตย์ และลงสมัครในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 แต่ไม่ได้รับเลือกตั้ง 

ต่อมาอินทร์สม ได้ลงสมัครรับเลือกตั้งในการเลือกตั้งซ่อม พ.ศ. 2518 แทน ทองดี อิสราชีวิน ส.ส.เชียงใหม่ พรรคประชาธิปัตย์ ที่เสียชีวิต และได้รับเลือกตั้งเป็นสมัยแรก

อินทร์สม ได้ร่วมใจัดตั้งและเป็นรองประธานศูนย์มูลนิธิช่วยคนปัญญาอ่อนแห่งประเทศไทย ต่อมาเป็นประธานศูนย์ฯ ในระหว่างปี พ.ศ. 2525 - 2530

อินทร์สม สมรสกับนางภรรณี ไชยซาววงศ์ มีบุตร 2 คน คือ นางสุดาพร กับนายอำนาจ ไชยซาววงศ์ อดีตผู้สมัคร ส.ส.พรรคเพื่อแผ่นดิน ต่อมาสมรสกับนางอำไพ ไชยซาววงศ์ (พ.ศ. 2537 - ปัจจุบัน)

อินทร์สม ไชยซาววงศ์ ยังเป็นที่นับถือของสมาชิกพรรคประชาธิปัตย์ โดยอภิรักษ์ โกษะโยธิน ยังได้เข้าแวะเวียนไปเยี่ยมเยียนเมื่อครั้งเดินทางมาเชียงใหม่

เครื่องราชอิสริยาภรณ์
---------------------

* พ.ศ. 2523 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 2 ทวีติยาภรณ์มงกุฎไทย (ท.ม.)
* พ.ศ. 2519 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 3 ตริตาภรณ์มงกุฎไทย (ต.ม.)

อ้างอิง
-------

1. ↑  "สำเนาที่เก็บถาวร" (PDF). คลังข้อมูลเก่าเก็บจากแหล่งเดิม (PDF)เมื่อ 2020-09-21. สืบค้นเมื่อ 2020-07-07.
2. 1 2 3 4 5  นักการเมืองถิ่นจังหวัดเชียงใหม่
3. ↑  "สำเนาที่เก็บถาวร". คลังข้อมูลเก่าเก็บจากแหล่งเดิมเมื่อ 2020-07-09. สืบค้นเมื่อ 2020-07-07.
4. ↑  พระราชกฤษฎีกาให้เลือกตั้งสมาชิกสภาผู้แทนราษฎรจังหวัดเชียงใหม่ เขตเลือกตั้งที่ ๑ ขึ้นแทนตำแหน่งที่ว่าง พ.ศ. ๒๕๑๘
5. ↑
6. ↑  "สำเนาที่เก็บถาวร". คลังข้อมูลเก่าเก็บจากแหล่งเดิมเมื่อ 2020-07-09. สืบค้นเมื่อ 2020-07-07.
7. ↑
**บุญศรี ปรีคำ** เป็นนักการเมืองชาวไทย เป็นอดีตสมาชิกสภาผู้แทนราษฎรจังหวัดลำพูน 1 สมัย โดยได้รับเลือกตั้งเมื่อปี 2500

ประวัติ
-------

บุญศรี ปรีคำ เป็นชาวอำเภอป่าซาง จังหวัดลำพูน เกิดเมื่อวันที่ 30 มีนาคม พ.ศ. 2462 เป็นบุตรของนายปลวก กับนางแก้ว ปรีคำ มีพี่ชาย 1 คน เขาสมรสกับนางไฝ ปรีคำ มีบุตร 4 คน 

บุญศรี ปรีคำ ประกอบอาชีพค้าขายและทำธุรกิจย่านถนนประชาชื่น กรุงเทพมหานคร โดยมีกิจการค้าขายสินค้าจากเชียงใหม่ อาทิ ร่มบ่อสร้าง อีกทั้งยังมีกิจการทำสวนกระเทียม ทำไร่-นาที่จังหวัดลำพูน และกิจการที่เป็นธุรกิจหลักของนายบุญศรี คือการรับเหมาก่อสร้างเขื่อน ฝาย ซึ่งทำให้เขาเป็นที่รู้จักของชาวบ้าน ต่อมาเขาได้รับเลือกเป็นผู้ใหญ่บ้านเป็นระยะเวลาถึง 7 ปี และเป็นกำนันอีก 10 ปี

บุญศรี ปรีคำ จึงตัดสินใจลงสมัครรับเลือกตั้งสมาชิกสภาผู้แทนราษฎรจังหวัดลำพูน ในการเลือกตั้งสมาชิกสภาผู้แทนราษฎรไทยเป็นการทั่วไป ธันวาคม พ.ศ. 2500 และได้รับเลือกตั้งเป็น ส.ส.สมัยแรก

บุญศรี ปรีคำ เสียชีวิตที่กรุงเทพมหานคร ในวันที่ 6 ธันวาคม พ.ศ. 2532 รวมอายุ 70 ปี

อ้างอิง
-------

1. ↑  สถาบันพระปกเกล้า. นักการเมืองถิ่นจังหวัดลำพูน.
2. ↑  ประกาศกระทรวงมหาดไทย เรื่อง ผลการเลือกตั้งสมาชิกสภาผู้แทนราษฎรทั่วไป พ.ศ. ๒๕๐๐ ครั้งที่ ๒
**วอร์เนอร์มิวสิกกรุป** (อังกฤษ: Warner Music Group) หรือ **ดับเบิลยูเอ็มจี** (อังกฤษ: WMG) เป็นกลุ่มธุรกิจและกลุ่มค่ายเพลงที่ใหญ่ที่สุดในอุตสาหกรรมการบันทึกเสียง เป็นหนึ่งในสี่ค่ายเพลงยักษ์ใหญ่ หรือที่เรียกกันว่า บิ๊กโฟร์ (Big Four) ก่อตั้งขึ้นในปี ค.ศ. 1929 ปัจจุบันเปลี่ยนเป็นชื่อ วอร์เนอร์มิวสิกกรุป (WMG) ใน ค.ศ. 2003

ความขัดแย้งกับยูทูบ
-------------------

ในเดือนธันวาคม ค.ศ. 2008 ข้อตกลงระหว่างวอร์เนอร์มิวสิกกรุปกับยูทูบจบลง ผลคือวอร์เนอร์มิวสิกกรุปเข้ามาบล็อกหรือปิดกั้นเสียงเพลงและวิดีโอบนยูทูบที่อยู่ภายใต้สังกัด หรือออกจำหน่ายภายใต้สัญญาของ วอร์เนอร์/แชปเปลล์มิวสิก โดยระบุเป็นการละเมิดลิขสิทธิ์ การบล็อกที่เกิดขึ้นมีผลต่อศิลปินภายใต้สังกัดเพลงที่เป็นเจ้าของหรือจัดจำหน่ายโดยวอร์เนอร์มิวสิกกรุป และมีผลรวมไปถึงศิลปินที่มีเพลงที่จัดจำหน่ายและอยู่ภายใต้สังกัดวอร์เนอร์/แชปเปลด้วย โดยไม่คำนึงถึงค่ายเพลงที่สังกัดจริง นอกจากนี้คลิปที่ถูกบล็อกเสียงยังรวมไปถึงคลิปที่มีการร้องเพลงหรือใช้เพลงของศิลปินในค่ายวอร์เนอร์มิวสิกกรุป หรือเพลงภายใต้สังกัดวอร์เนอร์/แชปเปล จนเกิดกระแสทางด้านลบอย่างล้นหลามจากผู้ใช้ของยูทูบต่อวอร์เนอร์มิวสิกกรุป ตัวอย่างวงที่ได้รับผลกระทบจากการดึงวิดีโอออกจากยูทูบ อย่างวงจากซีแอตเทิล ที่ชื่อ เดธแคบฟอร์คิวตี ที่พวกเขาหาวิธีทางนำมิวสิกวิดีโอของพวกเขาปล่อยออกทางเว็บไซต์ของแอตแลนติกเรคเคิดส์ กับวิดีโอในชุดอัลบั้ม *Plans* และ *Narrow Stairs*

อ้างอิง
-------

1. ↑
2. ↑  "สำเนาที่เก็บถาวร". คลังข้อมูลเก่าเก็บจากแหล่งเดิมเมื่อ 2009-04-17. สืบค้นเมื่อ 2009-07-03.
3. ↑  "Death Cab Caught in Warner/YouTube Fight". Pitchfork Media. 28 มกราคม 2552. คลังข้อมูลเก่าเก็บจากแหล่งเดิมเมื่อ 2009-02-24. สืบค้นเมื่อ 20 มีนาคม 2552. `{{cite web}}`: ตรวจสอบค่าวันที่ใน: `|accessdate=` (help)

แหล่งข้อมูลอื่น
---------------

* 
* WBR.com
* 
* 
* เก็บถาวร 2009-01-07 ที่ เวย์แบ็กแมชชีน
* 
* Sire Records.com
* 
* 

หมวดหมู่:บริษัทอเมริกันที่ก่อตั้งในปี พ.ศ. 2472
หมวดหมู่:ค่ายเพลงที่ก่อตั้งในปี พ.ศ. 2472
**ยุ้งข้าวเรคคอร์ด** (อังกฤษ: Yoongkao Records) เป็นค่ายเพลงลูกทุ่งในประเทศไทย ก่อตั้งเมื่อปลายปี พ.ศ. 2557 เป็นค่ายเพลงในเครือบริษัทเวิร์คพอยท์ เอ็นเทอร์เทนเมนท์ ก่อตั้งขึ้นเพื่อรองรับศิลปินที่มาจากรายการ *ไมค์ทองคำ* ของทางบริษัทเป็นหลัก และอนุรักษ์เพลงลูกทุ่งคลาสสิค ต่อมาจึงได้ แน็ค วรุฒ แพนไธสง แชมป์ 60 สมัยจากรายการ *ไมค์หมดหนี้ นักร้องนำโชค* ซึ่งเป็นรายการประกวดร้องเพลงลูกทุ่งอีกรายการหนึ่งของบริษัทเข้ามาเป็นศิลปินในสังกัด

และเมื่อปี พ.ศ. 2565 ตลกชื่อดัง หม่ำ จ๊กมก ได้เข้ามานั่งแท่นบริหารค่ายยุ้งข้าวเรคคอร์ดคนใหม่ เพื่อปรับปรุงการบริหารงานศิลปินในสังกัด และปรับปรุงภาพลักษณ์ของค่ายเพลง โดยได้มีการดึง ไรอัล - กาจบัณฑิต จำปาศิลป์ อดีตแชมป์ 200 สมัยจากรายการ *ไมค์หมดหนี้ เสี่ยงโชค* เข้ามาเป็นศิลปินในสังกัด โดยเปิดตัวซิงเกิลแรกในชีวิตคือเพลง รักเก่าข้างกองฟาง ในวันพฤหัสบดีที่ 30 มิถุนายน พ.ศ. 2565

อ้างอิง
-------

1. ↑  เปิดดูยุ้งข้าวเรคคอร์ดค่ายลูกทุ่งพันธุ์เก่ายุคดิจิทัล
2. ↑  ‘แน็ค วรุฒ’ ศิลปินน้องใหม่ ‘ยุ้งข้าวเรคคอร์ด’ ส่งซิงเกิลแรก ‘เป็นได้แค่…’ แต่งเอง ร้องเอง
3. ↑  "หม่ำ" นั่ง แท่น CEO "ยุ้งข้าว เรคคอร์ด" เลือกเพลงเองให้เหมาะนักร้อง
4. ↑  "'ไรอัล กาจบัณฑิต' สร้างสถิติแชมป์ 100 สมัย คนแรกใน 'ไมค์หมดหนี้เสี่ยงโชค'". *workpointTODAY*.

แหล่งข้อมูลอื่น
---------------

* ยุ้งข้าวเรคคอร์ด ที่เฟซบุ๊ก

หมวดหมู่:ค่ายเพลงที่ก่อตั้งในปี พ.ศ. 2557
**ยูตะ วากิโมโตะ** (ญี่ปุ่น: 脇本 雄太; โรมาจิ: *Wakimoto Yūta*) เป็นนักกีฬาจักรยานลู่และจักรยานถนนชาวญี่ปุ่น

ในปี ค.ศ. 2014 ยูตะ วากิโมโตะได้เข้าร่วมแข่งขันจักรยานชิงแชมป์เอเชีย 2014 ที่ อัสตานา ประเทศคาซัคสถาน เขาได้รับรางวัลเหรียญทองจากการแข่งขันประเภทเครินและเหรียญเงินในประเภทไทม์ไทรอัล 1 กม. และในการแข่งขันเอเชียนเกมส์ 2014 วากิโมโตะจบอันดับที่ 4 ในประเภทเคริน

นอกจากนี้ในประเภทเครินนั้น วากิโมโตะยังได้คะแนนรวมเป็นอันดับสองในการแข่งขันจักรยานลู่เวิลด์คัพ 2015–16 ต่อมาในการแข่งขันจักรยานลู่ชิงแชมป์โลก 2018 ที่ ลอนดอน สหราชอาณาจักร เขาจบอันดับที่ 5 ในประเภทเคริน และในปีเดียวกันนั้นเขาได้เข้าแข่งขันโอลิมปิกฤดูร้อน 2016 ที่ รีโอเดจาเนโร ซึ่งเขาจบอันดับที่ 13

วากิโมโตะได้รับรางวัลเหรียญทองจากการแข่งขันจักรยานชิงแชมป์เอเชีย ปี 2017, 2019 และ 2020 ในการแข่งขันประเภทเคริน และเขาได้รับรางวัลเหรียญเงินในประเภทเครินจากการแข่งขันจักรยานลู่ชิงแชมป์โลก 2020 ที่ เบอร์ลิน, ประเทศเยอรมนี ในปี 2021 เขาได้ลงแข่งขันในกีฬาโอลิมปิกที่โตเกียว เขาจบอันดับที่ 7 ในการแข่งขันประเภทเคริน และอันดับที่ 9 ในประเภทสปรินต์

เกียรติประวัติ
--------------

2018
* เวิลด์คัพ ใน แซ็ง-เกียงแต็ง-อ็อง-อีฟว์ลีน - เคริน

2019
* ชิงแชมป์เอเชีย - เคริน

2019/20
* ชิงแชมป์เอเชีย - เคริน
* ชิงแชมป์เอเชีย - สปรินต์

2020
* ชิงแชมป์โลก - เคริน

อ้างอิง
-------

1. ↑  "Team Bridgestone Cycling". *Directvelo* (ภาษาฝรั่งเศส). Association Le Peloton. คลังข้อมูลเก่าเก็บจากแหล่งเดิมเมื่อ 26 February 2021. สืบค้นเมื่อ 26 February 2021.
2. ↑  "Men's keirin results". *Tissot Timing*. 2020-02-27. คลังข้อมูลเก่าเก็บจากแหล่งเดิมเมื่อ 2020-02-27. สืบค้นเมื่อ 2020-03-08.
3. ↑  "Tokyo 2020 Men's Sprint Results". *Olympics.com*. สืบค้นเมื่อ 2024-04-15.
4. ↑  "Tokyo 2020 Men's Keirin Results". *Olympics.com*. สืบค้นเมื่อ 2024-04-15.

แหล่งข้อมูลอื่น
---------------


วิกิมีเดียคอมมอนส์มีสื่อที่เกี่ยวข้องกับ **ยูตะ วากิโมโตะ**

* ยูตะ วากิโมโตะ at Olympedia
* ยูตะ วากิโมโตะ profile at *Cycling Archives*
**เหลียง จฺวิ้นหรง** หรือ **เหลิ่ง เจิ้นเหว็ง** ในภาษาจีนกวางตุ้ง (จีน: 梁峻榮; พินอิน: *Liáng Jùnróng*; ยฺหวิดเพ็ง: *Loeng4 Zeon3wing4*; 20 มกราคม ค.ศ. 1994 —) เป็นนักกีฬาจักรยานถนนและจักรยานลู่ชาวฮ่องกง

ประวัติ
-------

เหลียง จฺวิ้นหรงเริ่มปั่นจักรยานตอนอายุ 6 ขวบ โดยพ่อของเขาเป็นนักกีฬาจักรยานเสือภูเขา เหลียง จ้าวหลินพี่ชายของเขาเป็นนักกีฬาจักรยานถนน และเหลียง ไข่ฮว่าน้องสาวของเขาเป็นสมาชิกของทีมจักรยานฮ่องกง

ในปี ค.ศ. 2011 เหลียง จฺวิ้นหรงได้รับรางวัลเหรียญทองจากการแข่งขันกีฬาระหว่างเมืองสาธารณรัฐประชาชนจีนครั้งที่ 7 ประเภทจักรยานถนน ที่เมืองหนานชาง มณฑลเจียงซี สาธารณรัฐประชาชนจีน ในวันที่ 13 กุมภาพันธ์ ของปีเดียวกันนี้ในการแข่งขันจักรยานเยาวชนชิงแชมป์เอเชียครั้งที่ 18 ที่จังหวัดนครราชสีมา ประเทศไทย เขาได้รับรางวัลเหรียญทองเงินจากการแข่งขันประเภทจักรยานถนนไทม์ไทรอัล

ในเดือนกุมภาพันธ์ ค.ศ. 2012 เหลียง จฺวิ้นหรงได้รับรางวัล 4 เหรียญทอง และ 2 เหรียญเงินจากการแข่งขันจักรยานเยาวชนชิงแชมป์เอเชียครั้งที่ 19 ซึ่งจัดขึ้นที่กัวลาลัมเปอร์ ประเทศมาเลเซีย ต่อมาเขาได้รับเลือกให้เป็นนักกีฬาเยาวชนดีเด่นประจำปี ค.ศ. 2012 ของสถาบันกีฬาฮ่องกง (Hong Kong Sports Institute)

ในปี ค.ศ. 2016 เหลียง จฺวิ้นหรงได้เข้าแข่งขันกีฬาจักรยานในโอลิมปิกฤดูร้อน 2016 ณ รีโอเดจาเนโร ประเทศบราซิล ประเภทจักรยานลู่ ออมเนียม ซึ่งเขาทำผลงานได้เป็นอันดับ 11

เมื่อเดือนกุมภาพันธ์ ค.ศ. 2018 เขาได้เข้าร่วมแข่งขันจักรยานชิงแชมป์เอเชีย 2018 เขาได้รับรางวัลเหรียญทองจากการแข่งขันประเภทจักรยานลู่ แมดิสัน และเหรียญทองแดงจากการแข่งขันประเภทจักรยานถนนไทม์ไทรอัลทีม ต่อมาเขาได้เข้าแข่งขันในรายการจักรยานลู่เวิลด์คัพ 2017–18 ซึ่งเขาได้เป็นแชมป์ในประเภทจักรยานลู่ ออมเนียม ในรอบสุดท้ายที่มินสค์ ประเทศเบลารุส โดยได้คู่กับจาง จิงเล่อ และในการแข่งขันกีฬาจักรยานในเอเชียนเกมส์ 2018 ประเภทลู่ ที่จัดขึ้นที่เมืองจาการ์ตาและปาเล็มบัง ประเทศอินโดนีเซีย เขาได้รับรางวัลเหรียญทองจากการแข่งขันประเภทจักรยานลู่ ออมเนียม

เกียรติประวัติ
--------------

ค.ศ. 2011
อันดับที่ 2 จักรยานไทม์ไทรอัลเยาวชนชิงแชมป์เอเชีย
อันดับที่ 2 จักรยานถนนเยาวชนชิงแชมป์แห่งชาติ
ค.ศ. 2012
อันดับที่ 1 จักรยานไทม์ไทรอัลเยาวชนชิงแชมป์เอเชีย
อันดับที่ 3 จักรยานถนนเยาวชนชิงแชมป์เอเชีย
ค.ศ. 2014
อันดับที่ 3 จักรยานถนนในเอเชียนเกมส์
อันดับที่ 3 จักรยานไทม์ไทรอัลชิงแชมป์เอเชีย รุ่นอายุไม่เกิน 23 ปี
อันดับที่ 4 จักรยานถนนชิงแชมป์เอเชีย รุ่นอายุไม่เกิน 23 ปี
ค.ศ. 2015
อันดับที่ 1  จักรยานถนนชิงแชมป์แห่งชาติ รุ่นอายุไม่เกิน 23 ปี
อันดับที่ 1  จักรยานไทม์ไทรอัลชิงแชมป์แห่งชาติ รุ่นอายุไม่เกิน 23 ปี
อันดับที่ 1 สเตจที่ 4 ตูร์เดออีเจน
อันดับที่ 2 จักรยานถนนชิงแชมป์แห่งชาติ
อันดับที่ 2 จักรยานไทม์ไทรอัลชิงแชมป์แห่งชาติ
อันดับที่ 4 จักรยานถนนชิงแชมป์เอเชีย
ค.ศ. 2017
จักรยานถนนชิงแชมป์แห่งชาติฮ่องกง
อันดับที่ 1  จักรยานถนน
อันดับที่ 1  จักรยานไทม์ไทรอัล
จักรยานถนนชิงแชมป์เอเชีย
อันดับที่ 3 จักรยานทีมไทม์ไทรอัล
อันดับที่ 8 จักรยานถนน
ค.ศ. 2018
อันดับที่ 3 จักรยานทีมไทม์ไทรอัล, จักรยานถนนชิงแชมป์เอเชีย

อ้างอิง
-------

1. ↑  梁峻榮目標做阿寶2號 《東方日報》 สืบค้นเมื่อ January 17, 2012

แหล่งข้อมูลอื่น
---------------

* เหลียง จฺวิ้นหรง ที่ UCI (ในภาษาอังกฤษ)แก้ไขบนวิกิสนเทศ

* เหลียง จฺวิ้นหรง ที่ Cycling Archives (ในภาษาอังกฤษ)แก้ไขบนวิกิสนเทศ

* เหลียง จฺวิ้นหรง ที่ ProCyclingStats (ในภาษาอังกฤษ)แก้ไขบนวิกิสนเทศ

* เหลียง จฺวิ้นหรง ที่ Cycling Quotient (ในภาษาอังกฤษ)แก้ไขบนวิกิสนเทศ

* เหลียง จฺวิ้นหรง ที่ Olympedia (ในภาษาอังกฤษ)แก้ไขบนวิกิสนเทศ
**วัดบางพูดใน** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 3 ตำบลปากเกร็ด อำเภอปากเกร็ด จังหวัดนนทบุรี

วัดบางพูดใน เดิมมีชื่อว่า **วัดสานทอง** สร้างโดยชาวมอญเมื่อ พ.ศ. 2369 ในสมัยพระบาทสมเด็จพระนั่งเกล้าเจ้าอยู่หัว ต่อมาเปลี่ยนชื่อมาเป็น "วัดบางพูดใน" เนื่องจากตั้งอยู่ติดกับคลองบางพูดและเพื่อมิให้เกิดความสับสนกับวัดบางพูดนอกซึ่งตั้งอยู่ต้นคลองด้านนอก

อาคารเสนาสนะได้แก่ อุโบสถ สร้างเมื่อ พ.ศ. 2369 มี 1 ประตู และหน้าต่างด้านซ้าย 4 บาน ด้านขวา 4 บาน ภายในประดิษฐานพระประธาน เป็นพระพุทธรูปปางมารวิชัย สร้างเมื่อ พ.ศ. 2491 ศาลาการเปรียญ สร้างเมื่อ พ.ศ. 2535 เป็นอาคารคอนกรีตเสริมเหล็กทรงไทย 2 ชั้น ภายในมีพระประธานเป็นพระพุทธรูปปางมารวิชัย สร้างเมื่อ พ.ศ. 2535 หอสวดมนต์ สร้างเมื่อ พ.ศ. 2500 กุฏิสงฆ์ เป็นอาคารไม้และอาคารคอนกรีตเสริมเหล็ก วิหาร สร้างเมื่อ พ.ศ. 2506 เป็นอาคารคอนกรีตเสริมเหล็ก ศาลาอเนกประสงค์ สร้างเมื่อ พ.ศ. 2538 และศาลาบำเพ็ญกุศล สร้างด้วยคอนกรีตเสริมเหล็ก ด้านหลังมีวิหารพระใหญ่และพระพุทธรูปเรียงรายอยู่ซ้ายขวาขององค์พระประธาน ภายในวัดมีศาลาวิหารของพระเกจิอาจารย์มากมาย เช่น วิหารพระครูนนทศิลวัตร (หลวงพ่อเป้า ทีปโก) พระเกจิชื่อดังและเจ้าอาวาสระหว่าง พ.ศ. 2479–2523 นอกจากนั้นยังมีเจดีย์ทรงเครื่องย่อมุมไม้สิบสอง มณฑปพระพุทธบาทจำลอง หอระฆัง และห้องพิพิธภัณฑ์ที่รวบรวมมรดกของวัดตั้งแต่สร้างวัดเป็นต้นมา

อ้างอิง
-------

1. ↑  "วัดบางพูดใน ต.ปากเกร็ด อ.ปากเกร็ด นนทบุรี". ทัวร์วัดไทย.
สายพันธุ์แมว
 อเมริกันเคิร์ล
**อเมริกันเคิร์ล** (อังกฤษ: American Curl) เป็นแมวสายพันธุ์หนึ่งที่มีใบหูมีลักษณะพิเศษซึ่งงอจากใบหน้าไปทางกึ่งกลางของกะโหลกศีรษะด้านหลัง แมวสายพันธุ์นี้มีถิ่นกำเนิดในเมืองเลควูด รัฐแคลิฟอร์เนีย ประเทศสหรัฐอเมริกา ซึ่งเป็นผลมาจากการกลายพันธุ์ที่เกิดขึ้นเอง

ประวัติ
-------

แมวพันธุ์อเมริกันเคิร์ลตัวแรกปรากฏตัวในฐานะแมวจรจัดอยู่ที่บันไดหน้าประตูของตระกูลรูกัสในเมืองเลควูด รัฐแคลิฟอร์เนีย ประเทศสหรัฐอเมริกา ในเดือนมิถุนายน พ.ศ. 2524 แมวพันธุ์อเมริกันเคิร์ลตัวเมียสีดำชื่อชูลามิท (Shulamith) ให้กำเนิดแมวหลายครอกที่มีหูงอแบบเดียวกัน และกลายเป็นบรรพบุรุษของอเมริกันเคิร์ลทั้งหมดในปัจจุบัน ในปี พ.ศ. 2539 แมวพันธุ์อเมริกันเคิร์ลได้รับการจัดแสดงในงานแสดงแมวเป็นครั้งแรก และในปี พ.ศ. 2535 แมวพันธุ์อเมริกันเคิร์ลขนยาวได้รับสถานะผู้ชนะเลิศจากสมาคมแมวนานาชาติ (The International Cat Association; TICA) ในปี พ.ศ. 2542 แมวพันธุ์อเมริกันเคิร์ลกลายเป็นสายพันธุ์แรกที่ได้เข้าร่วมในการจัดอันดับแมวชนะเลิศของสมาคมคนรักแมว (Cat Fanciers' Association; CFA) ทั้งในประเภทขนยาวและขนสั้น 

 อเมริกันเคิร์ล
แมวพันธุ์อเมริกันเคิร์ลเป็นแมวขนาดกลาง มีน้ำหนัก 2.3-4.5 กิโลกรัม (5–10 ปอนด์) และโตเต็มที่เมื่ออายุ 2-3 ปี เพศเมียมีน้ำหนักระหว่าง 2.3-3.6 กิโลกรัม (5–8 ปอนด์) และเพศผู้มีน้ำหนักระหว่าง 3.2-4.5 กิโลกรัม (7–10 ปอนด์)

ลูกแมวพันธุ์อเมริกันเคิร์ลเกิดมามีหูตั้งตรง ซึ่งจะเริ่มงอภายใน 48 ชั่วโมง หลังจากอายุสี่เดือนหูจะไม่งอไปมากกว่านี้ และจะมีความแข็งเมื่อสัมผัสที่ฐานของหู ส่วนปลายหูมีความยืดหยุ่น แมวพันธุ์อเมริกันเคิร์ลที่มีคุณภาพในฐานะสัตว์เลี้ยงอาจมีหูเกือบตั้งตรง แต่แมวที่นำมาจัดแสดงจะต้องมีหูที่งอระหว่าง 90 ถึง 180 องศา มุมที่ดีคือ 90 องศา แต่แมวจะถูกตัดสิทธิ์หากหูสัมผัสกับด้านหลังกระโหลก

แมวพันธุ์อเมริกันเคิร์ลทั้งชนิดขนยาวและขนสั้นมีขนที่นุ่มดุจผ้าแพรไหมซึ่งวางราบไปกับลำตัว แมวพันธุ์นี้ต้องการการดูแลเพียงเล็กน้อยและสนุกกับการใช้เวลากับเจ้าของ

แมวพันธุ์อเมริกันเคิร์ลแม้ว่าจะเป็นสายพันธุ์ที่หายาก แต่พบได้ทั่วโลก ทั้งในสหรัฐอเมริกา สเปน ฝรั่งเศส ญี่ปุ่น รัสเซีย และอีกหลายประเทศ

อ้างอิง
-------

1. ↑  Robinson, R. (1989). "The American Curl Cat". *Journal of Heredity*. **80** (6): 474–475. doi:10.1093/oxfordjournals.jhered.a110902. PMID 2614061.
2. 1 2  "Breed Profile: The American Curl". *Cfainc.org*. คลังข้อมูลเก่าเก็บจากแหล่งเดิมเมื่อ 12 August 2015. สืบค้นเมื่อ 15 December 2017.
3. 1 2  "Cat Breed Profile :: American Curl". *Animalplanet.com*. สืบค้นเมื่อ 15 December 2017.
4. ↑  
"TICA American Curl Breed Introduction". คลังข้อมูลเก่าเก็บจากแหล่งเดิมเมื่อ 5 August 2011. สืบค้นเมื่อ 16 January 2018.
5. ↑  "Cat Fanciers: American Curl". *Fanciers.com*. สืบค้นเมื่อ 15 December 2017.
6. ↑  "American Curl Cat Breed". Tigga Towers. คลังข้อมูลเก่าเก็บจากแหล่งเดิมเมื่อ 2016-05-21. สืบค้นเมื่อ 2016-03-28.

แหล่งข้อมูลอื่น
---------------


วิกิมีเดียคอมมอนส์มีสื่อที่เกี่ยวข้องกับ **อเมริกันเคิร์ล**

* CFA breed article
* TICA page of American Curl Breed เก็บถาวร 2011-08-05 ที่ เวย์แบ็กแมชชีน
* Brief History and Description of American Curls
เส้นทางของการเดินมรณะ ส่วนตั้งแต่ซันเฟอร์นันโดถึงกาปัสเป็นรถราง
**การเดินมรณะบาตาอัน** (อังกฤษ: Bataan Death March, ฟิลิปปินส์: *Martsa ng Kamatayan sa Bataan*, ญี่ปุ่น: バターン死の行進; โรมาจิ: *Batān Shi no Kōshin*) เป็นการที่กองทัพจักรรวรรดิญี่ปุ่นเคลื่อนย้ายเชลยศึกชาวฟิลิปปินส์และอเมริกัน 60,000–80,000 คนโดยใช้กำลังหลังยุทธการที่บาตาอันนานสามเดือนในประเทศฟิลิปปินส์ระหว่างสงครามโลกครั้งที่สอง เชลยศึกชาวฟิลิปปินส์ 2,500–10,000 คน และชาวอเมริกัน 100–650 คนเสียชีวิตก่อนไปถึงที่หมายที่ค่ายโอดอนเนล (Camp O'Donnell) ยอดผู้เสียชีวิตรายงานไม่ตรงกัน โดยเฉพาะอย่างยิ่งยอดของเชลยศึกชาวฟิลิปปินส์ เพราะนักประวัติศาสตร์ไม่สามารถกำหนดได้ว่าเชลยศึกกลมกลืนไปกับประชากรพลเรือนและหลบหนีไปได้มากเท่าใด การเดินดังกล่าวตั้งต้นจากเทศบาลมาริวีลีส จังหวัดบาตาอัน ไปยังนครซันเฟอร์นันโด จังหวัดปัมปังกา ผู้รอดชีวิตถูกบรรทุกโดยรถไฟกล่อง (box train) จากซันเฟอร์นันโด และถูกนำตัวไปยังค่ายโอดอนเนลในกาปัส จังหวัดตาร์เลช

การเดินยาว 128 กิโลเมตรนี้มีการละเมิดทางกายและการฆ่าอย่างกว้างขวาง และส่งผลให้มีผู้เสียชีวิตสูงมากทั้งต่อเชลยและพลเรือน และภายหลังคณะกรรมาธิการทหารฝ่ายสัมพันธมิตรตัดสินให้เป็นอาชญากรรมสงครามของญี่ปุ่น

อ้างอิง
-------

1. ↑  Hubbard, Preston John (1990). *Apocalypse Undone: My Survival of Japanese Imprisonment During World War II*. Vanderbilt University Press. p. 87. ISBN 978-0-8265-1401-1.
2. ↑  Bilek, Anton (Tony) (2003). *No Uncle Sam: The Forgotten of Bataan*. Kent State University Press. p. 51. ISBN 0-87338-768-6.
3. ↑  "Bataan Death March. Britannica Encyclopedia Online". Britannica.com. 1942-04-09. สืบค้นเมื่อ 2012-12-17.
4. 1 2  Stanley L. Falk, *Bataan: The March of Death* (NY: Norton, 1962).
5. ↑  Norman, Michael and Norman, Elizabeth. *Tears in the Darkness* (revised ed.). Farrar, Straus and Giroux. ISBN 978-0374272609.`{{cite book}}`: CS1 maint: multiple names: authors list (ลิงก์)
**พระนางน้อยอ่อนสอ** (ลาว : ພະນາງນ້ອຍອ່ອນສໍ)เป็นพระธิดาในพระยาสามผยาเชื้อสายเชียงใหม่ เป็นพระอัครมเหสีในพระเจ้าสามแสนไทไตรภูวนาถ พระมหากษัตริย์ล้านช้างลำดับที่ 2 มีพระราชโอรสพระนามว่า พระเจ้าคำเต็มช้า (พญาจิกคำ) พระมหากษัตริย์ล้านช้างลำดับที่ 5

ปรากฏพระนามในเอกสาร
-------------------

พระนามของพระองค์ปรากฏในเอกสารประวัติศาสตร์ฝ่ายล้านนาทั้งพื้นเมืองเชียงแสนและพื้นเมืองน่าน ตอนที่พระเจ้าฟ้างุ้มยกทัพไปตีที่อาณาจักรล้านนาและสิบสองพันนา ดังนี้ หลังสถาปนาเมืองสี่หมื่นทางน้ำและเมืองสี่หมื่นทางบกทรงเสด็จตรวจพลที่สบท่าได้พลลาว 400,000 ยาย (เย้า) และแกว 100,000 ช้าง 500 จึงเสด็จไปเอาเมืองหินและเมืองงาว (อำเภองาว จังหวัดลำปาง) ยกพลตั้งที่คอนมูล (ดอนมูน) ของล้านนา เจ้าเมืองล้านนาคือพระยาสามผยารวมพล 400,000 เอาเมืองเชียงแสนมาขึ้นล้านนาให้เสนาชื่อแสนเมืองถือพลสู้รบ พระเจ้าฟ้างุ้มทรงขี่ช้างนามเชียงทองว่ายข้ามน้ำกกเข้ารบ ขวากิมชนช้างชนะแสนเมืองจึงฆ่าตายกับคอช้าง พระยาสามผยาพ่ายหนีเข้าเวียงล้านนาเชียงฮาย (เชียงราย) ทรงไล่ตามถึงเมืองแพว เมืองเลม เมืองไฮ บ้านยู เมืองยอง หัวพวง หัวฝาย จนถึงเมืองลื้อ เมืองเขิน และเมืองเชียงแข็งในสิบสองพันนาและอาณาจักรมาวหลวง (รัฐฉาน เมียนมา) พระยาสามผยาเกรงเดชานุภาพยอมอ่อนน้อมแล้วโปรดฯ ให้หมื่นกุมกาม (เจ้าเวียงกุมกาม จังหวัดเชียงใหม่) หมื่นชูน หมื่นกางเมืองเชียงฮายขอส่งส่วยข้าวพันคานสัญญาว่า *"...เมื่อใดลูกผู้ข้า**นางน้อยอ่อนสอ**ยังใหญ่ได้ 16 ปีจักให้เมือปัดเสื่อปูหมอนแก่เจ้าฟ้าชะแด บัดนี้ยังน้อยขอแก่เจ้าฟ้าเอาแต่เวียงผาใดไปให้เป็นบ้านเมืองเจ้าฟ้าข้อยท่อน..."* พระยาสามผยาถวายเขตแดนแก่ล้านช้างแล้วแต่งคำมาถวาย 20,000 เงิน 200,000 พร้อมแหวนนิลลูกหนึ่งชื่อยอดเชียงแสน แก้วพิฑูรย์ลูกหนึ่งชื่อยอดเชียงฮาย แหวนแดงลูกหนึ่งชื่อมณีฟ้าหลวง (ฟ้าล่วง) ถวายแก่พระเจ้าฟ้างุ้ม และแต่งเงินคำจำนวนมากให้แก่เสนาผู้ใหญ่ของพระองค์ทุกคน

อ้างอิง
-------

1. ↑  เพ็ญสุภา สุขคตะ. (17 กรกฎาคม 2565). หลักฐานฝ่ายล้านช้าง ‘พระนางยอดคำทิพย์’ มิใช่ราชนิกุลล้านนา? (1) / ปริศนาโบราณคดี : เพ็ญสุภา สุขคตะ. *มติชนออนไลน์*, https://www.matichonweekly.com/column/article\_577992
2. ↑  เพ็ญสุภา สุขคตะ. (31 กรกฎาคม พ.ศ.2565). หลักฐานฝ่ายล้านช้าง ‘นางยอดคำ’ มิใช่ราชนิกุลล้านนา? (จบ). *มติชนออนไลน์*,
3. ↑  สรัสวดี อ๋องสกุล. (2558). *ประวัติศาสตร์ล้านนา (ฉบับปรับปรุงและเพิ่มเติม).* พิมพ์ครั้งที่ 11. อมรินทร์พริ้นติ้งแอนด์พับลิชชิ่ง.
**โซ-โฟลว์** (อังกฤษ: XOFLOW) เป็นค่ายเพลงไทยในสไตล์ ฮิปฮอป ก่อตั้งเมื่อช่วงต้นปี พ.ศ. 2565 โดยเป็นค่ายเพลงในเครือ เอ็กซ์โอเอ็กซ์โอเอนเตอร์เทนเมนต์

โดยมี SMEW แชมป์จากรายการ เดอะแร็ปเปอร์ 2021 เป็นศิลปินเบอร์แรกของค่ายพร้อมกับเปิดตัวด้วยซิงเกิล put me on your story เมื่อวันศุกร์ที่ 4 กุมภาพันธ์ พ.ศ. 2565 โดยได้ พั้นช์ ทิพานัน นิลสยาม จากวง โฟร์อีฟ มาเป็นนางเอกเอ็มวี โดยก่อนหน้านั้นในวันพุธที่ 2 กุมภาพันธ์ ได้มีการปล่อยทีเซอร์ของเพลงนี้ออกมาให้ฟัง

จากนั้นทางค่าย XOFLOW ได้เปิดตัวศิลปินเบอร์ 2 ของค่ายอย่าง NOT'TOY ซึ่งเป็นผู้เข้าแข่งขันจากรายการ เดอะแร็ปเปอร์ 2021 เช่นเดียวกันด้วยซิงเกิล พ่อตาแม่ยาย เมื่อวันพฤหัสบดีที่ 3 มีนาคม จากนั้นในช่วงปลายเดือนคือในวันพฤหัสบดีที่ 24 มีนาคม ทางค่าย XOFLOW ก็ได้เปิดตัวศิลปินเบอร์ 3 คือ แร็ปเปอร์ชื่อดังอย่าง โต้ง พิทวัส พฤกษกิจ หรือที่รู้จักกันดีในนาม โต้ง ทูพี ที่มาพร้อมกับซิงเกิลเปิดตัวในค่ายใหม่อย่าง เบาได้เบา ที่ร้องฟีทเจอริ่งกับแร็ปเปอร์รุ่นน้องชื่อดังอย่าง มิลลิ

ในวันจันทร์ที่ 22 สิงหาคม ทางค่ายได้ประกาศว่า NOT'TOY ได้เตรียมปล่อยซิงเกิลใหม่ที่ได้ SMEW มาร่วมฟีทเจอริ่งคือเพลง ปัดโธ่ โดยในวันอังคารที่ 23 สิงหาคม พ.ศ. 2565 เวลา 1 ทุ่ม เตรียมปล่อยทีเซอร์ของมิวสิควิดีโอ ส่วนในวันพุธที่ 24 สิงหาคม เวลา 1 ทุ่ม เตรียมปล่อยมิวสิควิดีโอและเพลงให้ออกมาได้ฟัง

ศิลปินในค่าย
------------

* SMEW
* NOT'TOY
* โต้ง ทูพี

ผลงานเพลง
---------

| เพลงของศิลปิน |
| --- |
|
| วัน/เดือน/ปี | ผลงาน | ศิลปิน |
| 2565
(4 กุมภาพันธ์) | **put me on your story**
(Debut Single) | * SMEW
 |
| 2565
(3 มีนาคม) | **พ่อตาแม่ยาย**
(Debut Single) | * NOT'TOY
 |
| 2565
(24 มีนาคม) | **เบาได้เบา** (Comeback Single) | * โต้ง ทูพี
 |
| 2565
(8 เมษายน) | **จักรวาลจารึก**
(2nd Single) | * SMEW
 |
| 2565
(9 เมษายน) | **ซุ่ม** (2nd Single) | * NOT'TOY
 |
| 2565
(10 เมษายน) | **เมลาโทนิน** (3rd Single) | * SMEW
 |
|

อ้างอิง
-------

1. ↑  ‘SMEW’ แชมป์จากเวที THE RAPPER 2021 ปล่อยซิงเกิล ‘PUT ME ON YOUR STORY’ ดึง ‘พั้นช์ 4EVE’ ร่วมแจม MV
2. ↑  ‘SMEW’ เตรียมปล่อยซิงเกิลใหม่ ‘PUT ME ON YOUR STORY’ ในฐานะศิลปินของค่าย ‘XOFLOW’ 4 ก.พ.นี้
3. ↑  ‘NOT’TOY’ แรปเปอร์เลือดสุพรรณปล่อยซิงเกิลแรก ‘พ่อตาแม่ยาย’ ในฐานะศิลปินของค่าย XOFLOW
4. ↑  ‘โต้ง ทูพี’ เปิดตัวร่วมงานค่ายใหม่ XOFLOW พร้อมดึง ‘มิลลิ’ รุ่นน้องสายสับ ร่วมแจมในซิงเกิลใหม่ ‘เบาได้เบา’
"**ใสใส**" เป็นซิงเกิลของวงนอส จากค่ายวีเรคคอร์ดส ในเครือจีเอ็มเอ็ม แกรมมี่ ประพันธ์คำร้อง-ทำนองโดย ฟองเบียร์ (ปฏิเวธ อุทัยเฉลิม) และเรียบเรียงโดย ยศพร ประสาทศิลป์ (แชมป์ NOS) ออกจำหน่ายในวันที่ 15 สิงหาคม พ.ศ. 2557

มิวสิกวีดิโอนี้มี "ไท จีรศักดิ์ ไฝสิงห์" มือเบสแห่ง วง S.D.F. (เอส.ดี.เอฟ.) มาแสดงเป็นพระเอกมิวสิกวีดิโอนี้โดย "ไท" รับบทเด็กเสิร์ฟที่ยอมเสียสละทุกอย่างเพื่อความรัก แม้กระทั่งเมื่อคนรักของตัวเองขอไปมีชีวิตที่ดีกว่า โดยทิ้งคนในอดีตอย่าง "ไท" ให้จมอยู่กับความทรงจำเก่าๆ

ที่มาของเพลงและเนื้อหาเอ็มวีสื่อถึงความรักในยุคกัดก้อนเกลือกิน ซึ่งมันเป็นความรักที่บริสุทธิ์ความรักที่แท้จริง แต่ในยุคสมัยนี้มันไม่มีแล้ว สมัยนี้มันมีแต่ความรักฉาบฉวย ที่หวังรวยทางลัด

การตอบรับ
---------

เพลง "ใสใส" ได้อันดับสูงสุดที่ 8 จากการจัดอันดับของเว็บไซต์ Gmember.com ในชาร์ตของ จีเอ็มเอ็ม แกรมมี่ จีเมมเบอร์ มิวสิก ซองชาร์ตท็อป 100 ประจำวันที่ 25 สิงหาคม พ.ศ. 2557

### ชาร์ต

| ชาร์ต (พ.ศ. 2558) | อันดับสูงสุด |
| --- | --- |
| จีเอ็มเอ็ม แกรมมี่ จีเมมเบอร์ มิวสิก ซองชาร์ตท็อป 100 | 8 |
| อีเอฟเอ็ม ชาร์ต 94 ท็อป แอรเพลย์ | 50 |
| 95.5 เอฟเอ็ม เวอร์จิ้นฮิตซ์ ชาร์ตท็อป 40 | 19 |
|

อ้างอิง
-------

1. ↑  "Gmember CHART TOP 100 ประจำวันที่ 25 สิงหาคม 2557". คลังข้อมูลเก่าเก็บจากแหล่งเดิมเมื่อ 2016-04-04. สืบค้นเมื่อ 2016-03-28.
2. ↑  EFM 94 เพลงฮิต 94 เพลง วันที่ 4 ตุลาคม 2557[*ลิงก์เสีย*]
3. ↑  "ชาร์ตเพลงสตริงสุดฮิตจากคลื่นเพลงดัง 95.5 FM Virgin Hitz TOP 40 ประจำวันอาทิตย์ที่ 4 ตุลาคม 2557". คลังข้อมูลเก่าเก็บจากแหล่งเดิมเมื่อ 2017-07-19. สืบค้นเมื่อ 2016-03-28.
**มอนอินทร์ รินคำ** เป็นอดีตสมาชิกสภาผู้แทนราษฎรจังหวัดเชียงใหม่ 2 สมัย ได้รับเลือกตั้งครั้งแรกในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522 สังกัดพรรคกิจสังคม และได้รับเลือกตั้งอีกครั้งในเดือนกันยายน พ.ศ. 2535 สังกัดพรรคพลังธรรม

ประวัติ
-------

มอนอินทร์ เกิดเมื่อวันที่ 5 เมษายน พ.ศ. 2479 ที่อำเภอสันทราย จังหวัดเชียงใหม่ เป็นบุตรของนายหน้อย กับนางปิ่นแก้ว รินคำ สำเร็จการศึกษาจากสถาบันเทคโนโลยีการเกษตรแม่โจ้ (รุ่น 21) ระดับปริญญาตรีและปริญญาโททางด้านการเกษตร จากมหาวิทยาลัยอะราเนด้า ประเทศฟิลิปปินส์ เมื่อปี พ.ศ. 2511 และ พ.ศ. 2513 ตามลำดับ

งานการเมือง
-----------

มอนอินทร์ ได้รับเลือกตั้งเป็นสมาชิกสภาผู้แทนราษฎรจังหวัดเชียงใหม่ 2 สมัย ในปี พ.ศ. 2522 สังกัดพรรคกิจสังคม และในเดือนกันยายน พ.ศ. 2535 สังกัดพรรคพลังธรรม ต่อมาในการเลือกตั้งสมาชิกวุฒิสภาไทยเป็นการทั่วไป พ.ศ. 2543 ได้ลงสมัครรับเลือกตั้ง โดยได้รับหมายเลข 23 แต่ได้คะแนน 18,363 คะแนน เป็นลำดับที่ 12 ไม่ได้รับเลือกตั้ง จากนั้นในการเลือกตั้ง พ.ศ. 2544 ได้ลงสมัครรับเลือกตั้ง ส.ส. สังกัดพรรคชาติไทย แต่ไม่ได้รับเลือกตั้ง โดยได้รับคะแนนเพียง 208 คะแนนเท่านั้น ภายหลังจึงได้เข้าร่วมงานกับพรรคพลังประชาชน

เครื่องราชอิสริยาภรณ์
---------------------

* พ.ศ. 2537 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 2 ทวีติยาภรณ์ช้างเผือก (ท.ช.)
* พ.ศ. 2535 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 2 ทวีติยาภรณ์มงกุฎไทย (ท.ม.)

อ้างอิง
-------

1. ↑  **นักการเมืองท้องถิ่นจังหวัดเชียงใหม่**. กรุงเทพฯ : สถาบันพระปกเกล้า. 2551[*ลิงก์เสีย*]
2. ↑  ประวัติผู้สมัคร ส.ส.[*ลิงก์เสีย*]
3. ↑  "สรุปคะแนนเลือกตั้งสมาชิกวุฒิสภาจังหวัดเชียงใหม่ วันที่ 4 มีนาคม 2543". คลังข้อมูลเก่าเก็บจากแหล่งเดิมเมื่อ 2009-05-05. สืบค้นเมื่อ 2012-08-21.
4. ↑  "รายงานผลคะแนน จังหวัดเชียงใหม่". คลังข้อมูลเก่าเก็บจากแหล่งเดิมเมื่อ 2012-11-07. สืบค้นเมื่อ 2012-08-21.
5. ↑
6. ↑  ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ เก็บถาวร 2022-11-11 ที่ เวย์แบ็กแมชชีน, เล่ม ๑๑๑ ตอนที่ ๒๑ ข หน้า ๑, ๓ ธันวาคม ๒๕๓๗
7. ↑  ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ เก็บถาวร 2022-11-11 ที่ เวย์แบ็กแมชชีน, เล่ม ๑๐๙ ตอนที่ ๑๕๔ ง ฉบับพิเศษ หน้า ๓, ๔ ธันวาคม ๒๕๓๕
**วัดคีรีวิหาร** เดิมชื่อ **วัดหาร** ตั้งอยู่ที่ บ้านวัดคีรีวิหาร หมู่ที่ 7 ตำบลเขากอบ อำเภอห้วยยอด จังหวัดตรัง

ภายในวัดถ้ำคีรีวิหารเป็นสภานที่เก็บพระพิมพ์ดินดิบ ภายในถ้ำห้องที่ห้ามีพระพิมพิ์ดินดิบวางซ้อนทับไว้บนพื้นจำนวนมาก มีอยู่สามชนิด ได้แก่ พระพิมพ์ดินดิบรูปวงรีคล้ายลูกไข่ พระพิมพ์ดินดิบมีรูปพระนารายณ์สี่กรอยู่กลาง มีเทวดาล้อมแปดองค์ พระพิมพ์ดินดิบรูปกลีบบัวมีรูปพระนารายณ์สี่กรองค์เดียวใหญ่ พระพิมพ์ดินดิบรูปแผ่นอิฐมีรูปพระนารายณ์สองกรอยู่กลาง มีสาวกหรือเทวดาสองข้าง 

พระพิมพ์ดินดิบมีอยู่สองปาง ได้แก่ พระพุทธรูปปางเทศนาประทับนั่งตรงกลางล้อมรอบด้วยพระพุทธรูปปางต่าง ๆ อีกแปดองค์ และรูปพระโพธิสัตว์นั่ง 

วัดถ้ำเขาสาย ตั้งอยู่ใกล้กับวัดคูหาแกงอำเภอห้วยยอด หรือชาวบ้านเรียกว่า วัดหูแกง ภายในถ้ำถ้ำเขาสายมีรูปพระโพธิสัตว์สองกรนั่งห้อยพระบาท (พระพุทธรูปปางนั่งเรือ) รูปพระโพธิสัตว์ยืน รูปพระพุทธเจ้านั่งขัดสมาธิพระพุทธรูปปางสมาธิ) เช่นเดียวกับที่พบภายในถ้ำเขาสาย 

วัดถ้ำเขาสาย ตั้งอยู่ใกล้กับถ้ำเขาขาวได้พบพระพิมพ์ดินดิบรูปพระโพธิสัตว์อวโลกิเตศวร เช่นเดียวกับที่พบภายในถ้ำเขาสาย

ตราหนังสือแบบพิมพ์พระคาถา
-------------------------

พุทธศตวรรษที่ ๑๔ สมัยศรีวิชัย ได้พบอักษรจารึกบนแผ่นศิลาวงกลมเขียนด้วยภาษาสันสกฤต อักษรเทวนาครี ใช้เป็นตราหนังสือแบบพิมพ์พระคาถาเย ธมมา ที่ใช้พิมพ์คู่กับพระพุทธรูปและพระโพธิสัตว์ศรีวิชัย 

ตราหนังหสือมีแบบพิมพ์ต่างกันแต่ตัวหนังสือ ได่แก่เย ธรมา เห ตุปฺรภวา เห ตุ เตษา ตถาคโต หฺยวทต เตษำ จโย นิโรธ วาที มหา ศฺรมณ แปลว่า ธรรมทั้งหลายใดมีเหตุเป็นแดนเกิดก่อน พระตถาคตเจ้าได้ตรัสแล้ว ซึ่งเหตุแห่งธรรมเหล่านั้น และความดับใดแห่งธรรมเหล่านั้น พระมหาสมณเจ้าตรัสอย่างนี้โดยปรกติ

อ้างอิง
-------

* 
* เก็บถาวร 2007-09-27 ที่ เวย์แบ็กแมชชีน

แหล่งข้อมูลอื่น
---------------

พิกัดภูมิศาสตร์: 7°47′56″N 99°32′56″E﻿ / ﻿7.79879°N 99.54888°E﻿ / 7.79879; 99.54888

* แผนที่และภาพถ่ายทางอากาศของ วัดถ้ำคีรีวิหาร
	+ แผนที่ จาก มัลติแมป โกลบอลไกด์ หรือ กูเกิลแผนที่
	+ ภาพถ่ายทางอากาศ จาก เทอร์ราเซิร์ฟเวอร์
	+ ภาพถ่ายดาวเทียม จาก วิกิแมเปีย
**50 : 50** เป็นรายการควิซโชว์ซึ่งเปิดโอกาสให้กับผู้ที่ต้องการมาจุดประกายความฝัน มาตอบคำถามเพียงแค่3คำถามเท่านั้น เพื่อชิงเงินรางวัลมูลค่าสูงสุด 35,000 บาท ซึ่งรายการนี้ผลิตรายการโดย บริษัท เจเอสแอล จำกัด 
โดยออกอากาศเป็นประจำทุกวันจันทร์ - ศุกร์ เวลา 19.00 น. - 19.30 น. ทางสถานีวิทยุโทรทัศน์กองทัพบก ช่อง 5 โดยเริ่มออกอากาศครั้งแรกประมาณกลางปี พ.ศ. 2548 และสิ้นสุดการออกอากาศในช่วงปลายปีเดียวกัน (พ.ศ. 2548) ดำเนินรายการโดย ทิน โชคกมลกิจ และ บ๊วย เชษฐวุฒิ วัชรคุณ ซึ่งคำว่า 50 : 50 นี้ ก็คือการที่ในแต่ละคำถามจะมีเพียง2 ตัวเลือก ซึ่งจะมีโอกาสในการตอบเพียง 50 : 50 เท่านั้น

เวลาที่ออกอากาศ
---------------

* ออกอากาศ ทุกวันจันทร์ - ศุกร์ เวลา 19.00 น. - 19.30 น. ทางสถานีวิทยุโทรทัศน์กองทัพบก ช่อง 5  (พ.ศ. 2548)

ผู้ดำเนินรายการ
---------------

* ทิน โชคกมลกิจ
* เชษฐวุฒิ วัชรคุณ

รอบ 1 คำถามจากคลีนิคเคลียร์
---------------------------

ก่อนที่จะเข้าสู่รอบ 3 คำถาม 35,000 บาทนั้น ในช่วงเปิดรายการก็จะเป็นช่วง 1 คำถามเพื่อชิงเงินรางวัล 5,000 บาท(ผู้สนับสนุนในช่วงนี้คือแชมพูขจัดรังแค คลีนิคเคลียร์)โดยจะมีผู้เข้าแข่งขันจากทางบ้าน หรือผู้แทนจากองค์กรการกุศลต่างๆ(ในกรณีที่เป็นการตอบคำถามเพื่อมอบเงินรางวัลให้กับองค์การกุศลต่างๆ)โดยจะต้องเลือกแผ่นป้ายซึ่งมี2แผ่นป้าย นั่นคือแชมพู และครีมนวดผม ผู้ที่เข้าแข่งขันจะต้องเลือกแผ่นป้ายว่าจะได้คำถามจากพิธีกรท่านใด ถ้าเปิดเจอหน้าพิธีกรท่านใด พิธีกรท่านนั้นจะเป็นผู้ถามคำถามข้อนั้น โดยจะมีตัวเลือกให้2คำตอบและมีเวลาในการตอบ 15 วินาที หากตอบคำถามถูก ก็จะได้รับเงินรางวัล 5,000 บาททันที

รอบ 3 คำถาม 35,000 บาท
----------------------

เมื่อเข้าสู่ช่วงที่2ของรายการ จะเป็นช่วงของการตอบคำถาม เพื่อชิงเงินรางวัลมูลค่าสูงสุด 35,000 บาท โดยทางรายการจะเชิญผู้เข้าแข่งขันจากทางบ้านที่มีความต้องการนำเงินรางวัลมาจุดประกายความฝันของตนเองที่เข้ามาสมัครในรายการ หรือผู้แทนจากองค์กรการกุศลต่างๆ(ในกรณีที่เป็นการตอบคำถามเพื่อเป็นเงินสบทบทุนในโครงการการกุศลต่างๆ) ซึ่งจะมีกติกาก็คือ ทางรายการจะมีคำถามให้ 3 คำถาม 2 ตัวเลือก และโอกาสตอบมีเพียงครั้งเดียวเท่านั้น ซึ่งในแต่ละข้อถ้าตอบถูกก็จะได้รับเงินรางวัลตามลำดับ ดังนี้

* ตอบถูกข้อที่1 รับเงินรางวัล 5,000 บาท
* ตอบถูกข้อที่2 รับเงินรางวัล 10,000 บาท
* ตอบถูกข้อที่3 รับเงินรางวัล 20,000 บาท

ถ้าผู้เข้าแข่งขันสามารถตอบถูกได้ครบทั้ง3 ข้อ โดยที่ไม่มีข้อใดข้อหนึ่งผิดเลย ก็จะได้รับเงินรางวัลแจ็คพ๊อตมูลค่า 35,000 บาททันที แต่หากตอบผิดในข้อใดข้อหนึ่งนอกจากจะไม่ได้เงินรางวัลในข้อนั้นแล้ว ก็จะส่งผลให้คำถามข้อต่อไปเงินรางวัลจะลดลงทันที 50 เปอร์เซนต์ หรือครึ่งนึงของเงินรางวัลในคำถามข้อนั้น

อ้างอิง
-------

1. ↑  jsl.co.th (29 สิงหาคม 2548). "ครูเว็บไซด์ต่อสู้เพื่อเด็กไทย ใน "50:50"". *jsl.co.th*. คลังข้อมูลเก่าเก็บจากแหล่งเดิมเมื่อ 2021-09-20. สืบค้นเมื่อ 10 มิถุนายน 2560. `{{cite web}}`: ตรวจสอบค่าวันที่ใน: `|accessdate=` (help)
2. ↑  iainw64 (18 พฤษภาคม 2551). "TV GAME SHOW THAILAND US PEACE CORPS VOLUNTEER RAK THAI D2B DAN Group 114". *Youtube.com*. สืบค้นเมื่อ 11 มิถุนายน 2560. `{{cite web}}`: ตรวจสอบค่าวันที่ใน: `|accessdate=` (help)
3. ↑  thaigoodview (4 กรกฎาคม 2553). "ครูเว็บไซต์ต่อสู้เพื่อเด็กไทย#1". *Youtube.com*. สืบค้นเมื่อ 11 มิถุนายน 2560. `{{cite web}}`: ตรวจสอบค่าวันที่ใน: `|accessdate=` (help)
4. ↑  thaigoodview (5 กรกฎาคม 2553). "ครูเว็บไซต์ต่อสู้เพื่อเด็กไทย#2". *Youtube.com*. สืบค้นเมื่อ 11 มิถุนายน 2560. `{{cite web}}`: ตรวจสอบค่าวันที่ใน: `|accessdate=` (help)
**วัดภูมิประสิทธิ์** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลท่าข้าม อำเภอปะเหลียน จังหวัดตรัง พื้นที่ตั้งวัดเป็นเนินสูง เนื้อที่ 8 ไร่ 2 งาน 3 ตารางวา มีที่ธรณีสงฆ์จำนวน 1 แปลง เนื้อที่ 17 ไร่ 3 งาน 60 ตารางวา

วัดภูมิประสิทธ์ เดิมชื่อ **วัดท่าข้าม** สร้างเมื่อเดือนธันวาคม พ.ศ. 2480 และได้รับพระราชทานวิสุงคามสีมาเมื่อวันที่ 2 กันยายน พ.ศ. 2497 โดยมีแม่เหนี่ยว คุณาธรรมและบุตรหลาน และคณะของแม่นุ่ม ท่าวัง เป็นผู้ริเริ่มดำเนินการสร้างวัด ด้านการศึกษาทางวัดได้เปิดสอนโรงเรียนพระปริยัติธรรมตั้งแต่ พ.ศ. 2517

อาคารเสนาสนะประกอบด้วย อุโบสถกว้าง 7 เมตร ยาว 15 เมตร สร้างเมื่อ พ.ศ. 2507 ภายในอุโบสถมีพระพุทธรูปทองเหลือง พระประทาน พระเพลากว้าง 40 นิ้ว และพระพุทธรูปหินอ่อนปางสมาธิ พระเพลากว้าง 30 นิ้ว ศาลาการเปรียญกว้าง 17 เมตร ยาว 36 เมตร สร้างเมื่อ พ.ศ. 2526 และวิหารมีรูปปั้น หลวงพ่อทอง (พระปลัดทอง ตานงฺกโร) เจ้าอาวาส รูปที่ 3

อ้างอิง
-------

1. ↑  "ย่านชุมชนเก่าตลาดท่าข้าม". แหล่งศิลปกรรมอันควรอนุรักษ์ - สิ่งแวดล้อมศิลปกรรม.
2. ↑  สมคิด ทองสิมา, บุญมา ศรีสุรเมธี, อรรจนีลดา วุฒิจันทร์. *ประวัติวัดทั่วราชอาณาจักรเล่ม 3* (1 ed.). กองพุทธศาสนสถาน สำนักงานพระพุทธศาสนาแห่งชาติ. p. 146.`{{cite book}}`: CS1 maint: multiple names: authors list (ลิงก์)
3. ↑  "วัดภูมิประสิทธ์". ศูนย์ข้อมูลกลางทางวัฒนธรรม.
**เยาวลักษณ์ ชินวัตร** หรือ **เยาวลักษณ์ คล่องคำนวณการ** พี่สาวคนโตของ ดร.ทักษิณ ชินวัตร อดีตนายกรัฐมนตรีไทย และอดีตผู้สมัครรับเลือกตั้งสมาชิกสภาผู้แทนราษฎรจังหวัดเชียงใหม่ ในปี พ.ศ. 2529

ประวัติ
-------

เยาวลักษณ์ ชินวัตร เกิดวันที่ 9 สิงหาคม พ.ศ. 2490 เป็นบุตรคนโตของนายเลิศ ชินวัตร กับนางยินดี ชินวัตร มีน้อง 9 คน ได้แก่ ดร.ทักษิณ ชินวัตร อดีตนายกรัฐมนตรี (สมรสกับคุณหญิงพจมาน ณ ป้อมเพชร), นางเยาวเรศ ชินวัตร (สมรสกับนายวีระชัย วงศ์นภาจันทร์), นางปิยนุช (สมรสกับนายสง่า ลิ้มพัฒนาชาติ), นายอุดร ชินวัตร, นางเยาวภา วงศ์สวัสดิ์ (สมรสกับนายสมชาย วงศ์สวัสดิ์), นายพายัพ ชินวัตร (สมรสกับนางพอฤทัย จันทรพันธ์), นางมณฑาทิพย์ (สมรสกับนายแพทย์สมชัย โกวิทเจริญกุล), นางทัศนีย์ ชินวัตร และ นางสาวยิ่งลักษณ์ ชินวัตร อดีตนายกรัฐมนตรี (สมรสกับนายอนุสรณ์ อมรฉัตร)

นางเยาวลักษณ์ สมรสและแยกทางกับ พันเอก (พิเศษ) ศุภฤกษ์ คล่องคำนวณการ มีบุตรสาว 2 คน คือ น.ส.ปณิตา ชินวัตร รองผู้อำนวยการสำนักงานส่งเสริมวิสาหกิจขนาดกลางและขนาดย่อม และ น.ส.นัทธฤทัย คล่องคำนวณการ กรรมการผู้จัดการ บริษัท แคปสโตนดิจิตอล คอร์ปอเรชั่น จำกัด

ประวัติการทำงาน เคยเป็นเทศมนตรี ฝ่ายการศึกษา ฝ่ายธุรการและงานคลังเทศบาลนครเชียงใหม่ เป็นผู้พิพากษาสมทบ นายกสมาคมสตรีนักธุรกิจและวิชาชีพแห่งประเทศไทย ประจำเชียงใหม่ และกรรมการผู้จัดการ บริษัท ภัทรประกันภัย จำกัด เคยลงสมัครรับเลือกตั้ง ส.ส.จังหวัดเชียงใหม่เมื่อปี พ.ศ. 2529 แต่ไม่ได้รับการเลือกตั้ง ต่อมาป่วยด้วยโรคความดันโลหิตสูง และเส้นเลือดในสมองแตก ตั้งแต่ปี พ.ศ. 2531 ส่งผลให้เป็นอัมพาต ถัดมา 1 ปี ศาลจังหวัดชลบุรี จึงสั่งให้เป็นคนไร้ความสามารถ และให้อยู่ในความอนุบาลของมณฑาทิพย์ ผู้เป็นน้องสาว

เยาวลักษณ์ เข้ารับการรักษาในห้องไอซียูกว่า 1 ปี จนกระทั่งเสียชีวิตเมื่อวันที่ 21 มีนาคม พ.ศ. 2552

อ้างอิง
-------

1. ↑  สุขสันต์วันแม่กับคำถาม ลูกชายของ "นายกฯปู" มีชื่อเล่นว่า "ไปค์" หรือ "ไปป์" ? เก็บถาวร 2012-01-14 ที่ เวย์แบ็กแมชชีน. มติชน. (12 สิงหาคม 2554). สืบค้น 12-8-2554.
2. ↑  รายงานวิจัยการเลือกตั้งสมาชิกสภาผู้แทนราษฎร พ.ศ. 2529. กรมการปกครอง. 2529
3. ↑  ราชกิจจานุเบกษา, ประกาศศาลจังหวัดชลบุรี เรื่อง ขอให้ศาลมีคำสั่งให้ นางเยาวลักษณ์ ชินวัตร เป็นคนไร้ความสามารถ และอยู่ในความอนุบาลของนางมณฑาทิพย์ ชินวัตร หรือโกวิทเจริญกุล
4. ↑  "เยาวลักษณ์ ชินวัตร" พี่สาวทักษิณ เสียชีวิตแล้ว

| * ด
* ค
* ก
ทักษิณ ชินวัตร |
| --- |
| การเมือง | 
* พรรคไทยรักไทย
* การดำรงตำแหน่งนายกรัฐมนตรี
	+ คณะรัฐมนตรีไทย คณะที่ 54
	+ คณะรัฐมนตรีไทย คณะที่ 55
	+ ทักษิโณมิกส์
	+ กรณีตระกูลชินวัตรและดามาพงศ์ขายหุ้นกลุ่มบริษัทชินคอร์ป
	+ ข้อกล่าวหาการทุจริตในโครงการก่อสร้างท่าอากาศยานสุวรรณภูมิ

 | ทักษิณ ชินวัตรทักษิณ ชินวัตร |
| เหตุการณ์ | 
* การบินไทย เที่ยวบินที่ 114
* วิกฤตการณ์การเมืองไทย พ.ศ. 2548–2549
* รัฐประหารในประเทศไทย พ.ศ. 2549
* เหตุระเบิดในกรุงเทพมหานคร พ.ศ. 2549
* ความไม่สงบในชายแดนภาคใต้ของประเทศไทย
* ระบอบทักษิณ
* แผนฟินแลนด์
* คดีที่ดินรัชดาฯ

 |
| เครือญาติ | 
* ซุ่นเส็ง แซ่คู (ปู่ทวด)
* เลิศ ชินวัตร (บิดา)
* สุรพันธ์ ชินวัตร (อา)
* เยาวภา วงศ์สวัสดิ์ (น้องสาว)
* ยิ่งลักษณ์ ชินวัตร (น้องสาว)
* พจมาน ณ ป้อมเพชร (อดีตภริยา)
* พานทองแท้ ชินวัตร (บุตร)
* พินทองทา ชินวัตร (ธิดา)
* แพทองธาร ชินวัตร (ธิดา)
* ชัยสิทธิ์ ชินวัตร (ลูกพี่ลูกน้อง)
* สมชาย วงศ์สวัสดิ์ (น้องเขย)

 |
| สถานที่พำนัก | 
* บ้านจันทร์ส่องหล้า

 |
**ส่งสุข ภัคเกษม** อดีตสมาชิกสภาผู้แทนราษฎรจังหวัดเชียงใหม่ ได้รับเลือกตั้งครั้งแรก ในการเลือกตั้ง พ.ศ. 2518 สังกัดพรรคประชาธิปัตย์ และเป็นสามีของนางผณินทรา ภัคเกษม อดีตสมาชิกสภาผู้แทนราษฎรเช่นเดียวกัน เป็นอดีตประธานกรรมาธิการการเกษตรและสหกรณ์ ในสภาผู้แทนราษฎรไทย ชุดที่ 11

ประวัติ
-------

ส่งสุข เกิดเมื่อวันที่ 30 เมษายน พ.ศ. 2476 ที่ย่านถนนเจริญประเทศ ตำบลช้างคลาน อำเภอเมือง จังหวัดเชียงใหม่ เป็นบุตรของนายจันทร์ กับนางเลียบ ภัคเกษม บิดามีอาชีพค้าไม้ มีพี่น้อง 3 คน แต่บิดามารดาเสียชีวิตตั้งแต่ส่งสุขยังเด็ก จึงอยู่ในความดูแลของป้า และอาศัยอยู่ที่อำเภอจอมทอง นายส่งสุข สมรสกับนางผณินทรา ภัคเกษม มีบุตรสาว 1 คน ชื่อภควดี ภัคเกษม 

ส่งสุข เข้ารับการศึกษาที่โรงเรียนมงฟอร์ตวิทยาลัย และโรงเรียนยุพราชวิทยาลัย จากนั้นได้ย้ายเข้ามาศึกษาต่อในกรุงเทพมหานคร ที่วิทยาลัยพระนคร

เขามีส่วนในการทำลายขบวนการนักศึกษาในเหตุการณ์ 6 ตุลา โดยโจมตีนักศึกษาผ่านสถานีวิทยุยานเกราะ

การทำงาน
--------

ส่งสุข ภัคเกษม ประกอบอาชีพนักหนังสือพิมพ์หลังจากที่จบการศึกษา เป็นบรรณาธิการหนังสือพิมพ์ข่าวสยาม ต่อมาได้หันมาทำงานด้านสื่อสารมวลชน ทำรายการโทรทัศน์ที่สถานีโทรทัศน์ช่อง 8 ลำปาง ต่อมาในการเลือกตั้ง พ.ศ. 2518 จึงได้ลงสมัครรับเลือกตั้งในนามพรรคประชาธิปัตย์ โดยการชักชวนของนายไกรสร ตันติพงศ์ เพื่อนสนิทเมื่อครั้งทำงานหนังสือพิมพ์แผ่นดินไทย และได้รับเลือกตั้งต่อมาอีกในปี พ.ศ. 2519 สมัยที่ 3 พ.ศ. 2529 และสมัยที่ 4-5 ในปี พ.ศ. 2535

ต่อมาในปี พ.ศ. 2537 เขาได้รับแต่งตั้งเป็นกรรมการบริหารพรรคชาติไทย มีบทบาทสำคัญในพรรคดังกล่าว จนกระทั่งได้ลาออกจากการเป็นสมาชิกพรรคในปีถัดมา และเข้าร่วมงานกับพรรคประชาธิปัตย์ ลงสมัคร ส.ส.เขต 2 เชียงใหม่ แต่ไม่ได้รับเลือกตั้ง เป็นลำดับที่ 4 จากจำนวน ส.ส.3 ที่นั่ง

นอกจากงานการเมือง งานสื่อมวลชนแล้ว นายส่งสุข ภัคเกษม ยังมีผลงานในการแต่งเพลง อาทิ เพลงต๋าเหินลา ซึ่งขับร้องโดย อบเชย เวียงพิงค์

ถึงแก่กรรม
----------

ส่งสุข เสียชีวิตเมื่อวันที่ 3 เมษายน พ.ศ. 2541 ขณะมีอายุ 64 ปี

เครื่องราชอิสริยาภรณ์
---------------------

* พ.ศ. 2537 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
* พ.ศ. 2536 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)

อ้างอิง
-------

1. ↑  ฝากไว้ในแผ่นดิน ต่อสู้เผชิญความจริงคือเกียรติ
2. ↑  ดราม่าแม่เกิบ'ศรีเรศ' ส.ส.อมก๋อย
3. ↑
4. ↑  ย่ายเจริญประเทศ(14)[*ลิงก์เสีย*]
5. 1 2
6. ↑
7. ↑  รายงานวิจัยการเลือกตั้งสมาชิกสภาผู้แทนราษฎร พ.ศ. 2529. กรมการปกครอง. 2529
8. ↑  เปิดแฟ้มย้อนรอย : เส้นทางการเมืองของทักษิณ ชินวัตร (3)
9. ↑  ประกาศสำนักงานนายทะเบียนพรรคการเมือง เรื่อง พรรคชาติไทยเปลี่ยนแปลงกรรมการบริหารพรรค (นายพินิจ จันทรสุรินทร์ และนายส่งสุข ภัคเกษม พ้นจากการเป็นกรรมการบริหารพรรคชาติไทย)
10. ↑  ผลการเลือกตั้ง เก็บถาวร 2004-09-28 ที่ เวย์แบ็กแมชชีนเว็บไซต์กรมการปกครอง
11. ↑  เพลงต๋าเหินลาจากเว็บไซต์ ยูทูป
12. ↑  ฝากไว้ในแผ่นดิน \"ต่อสู้เผชิญความจริงคือ เกียรติ\" อนุสรณ์หนังสืองานศพ
13. ↑  ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ เก็บถาวร 2022-12-03 ที่ เวย์แบ็กแมชชีน, เล่ม ๑๑๑ ตอนที่ ๒๑ ข หน้า ๑๙, ๓ ธันวาคม ๒๕๓๗
14. ↑  ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ เก็บถาวร 2022-10-04 ที่ เวย์แบ็กแมชชีน, เล่ม ๑๑๐ ตอนที่ ๒๐๐ ง ฉบับพิเศษ หน้า ๒๓, ๓ ธันวาคม ๒๕๓๖
**วัดนาคปรก** เป็นวัดราษฎร์ สังกัดคณะสงฆ์มหานิกาย ตั้งอยู่บนถนนเทอดไท แขวงปากคลองภาษีเจริญ เขตภาษีเจริญ กรุงเทพมหานคร ด้านทิศตะวันออกติดกับวัดนางชีโชติการาม ทิศใต้ติดกับคลองบางหว้า และด้านทิศตะวันตกติดกับโรงเรียนวัดนาคปรก

วัดนาคปรกสร้างขึ้นเมื่อ พ.ศ. 2291 รัชสมัยสมเด็จพระเจ้าอยู่หัวบรมโกศ (ก่อนเสียกรุงศรีอยุธยา 19 ปี) เป็นช่วงสมัยอยุธยาตอนปลาย เป็นวัดที่ชุมชนร่วมกันสร้าง เดิมชื่อ **วัดปก** เนื่องจากตั้งอยู่กลางสวนเหมือนป่าปกคลุม หรือปกไว้ ต่อมาวัดเสื่อมโทรมลง จนในสมัยรัชกาลที่ 3 เจ้าสัวพุก แซ่ตัน (พระบริบูรณ์ธนากร) และภรรยาซึ่งเป็นคนไทย ได้บูรณะอุโบสถ ให้ช่างฝีมือจากเมืองจีน เขียนภาพจิตรกรรมฝาผนังเป็นรูปเครื่องมงคลจีน และเครื่องไหว้ต่าง ๆ เป็นศิลปะจีนแบบมหายาน ยังได้ขอพระราชทานพระพุทธรูปสุโขทัยที่รัชกาลที่ 1 ทรงให้รวบรวมจากหัวเมืองต่าง ๆ มาเป็นพระประธาน โดยพระประธานองค์ประดิษฐานที่วิหารนั้นมีพญานาค 7 เศียรแผ่พังพาน เป็นรูปปูนปั้น องค์พระเป็นพระปางมารวิชัยสัมฤทธิ์ ชาวบ้านจึงได้เรียกว่า **วัดนาคปรก**

ต่อมา พ.ศ. 2506–2525 ในยุคพระครูศรีพัฒนคุณ (พิศิษฐ์ ญาณธโร) เป็นเจ้าอาวาส มีการมุงหลังคาพระอุโบสถใหม่และปูพื้นหินอ่อน และต่อมาในสมัยพระครูวรกิตติโสภณ (เศรษฐกิจ สมาหิโต) เป็นเจ้าอาวาส ราวปี พ.ศ. 2554 ได้ยกพื้นอุโบสถขึ้น 5 เมตร กลายเป็นโบสถ์ 2 ชั้น โดยได้รับความเห็นชอบจากกรมศิลปากร

การพระราชทานวิสุงคามสีมา เข้าใจว่าได้รับพระราชทานมาแต่เดิมประมาณ พ.ศ. 2291 กรมศิลปากรขึ้นทะเบียนวัดนาคปรกเป็นโบราณสถาน เมื่อ 13 ธันวาคม พ.ศ. 2520

วัดนี้เป็นหนึ่งในสถานที่ถ่ายทำละครเรื่อง สาธุ (ละครโทรทัศน์) ออกฉายทางเน็ตฟลิกซ์ในปี พ.ศ.2567 ด้วย

อ้างอิง
-------

1. ↑  "วัดนาคปรก". *ธรรมะไทย*.
2. ↑  สมาน สุดโต. "การบูรณะปฏิสังขรณ์ ถาวรวัตถุทางศาสนา มีบางเรื่อง บางอย่าง". *โพสต์ทูเดย์*.
3. ↑  "ข้อเท็จจริง วัดนาคปรก วัดประจำตระกูล "ตั้ว-ศรัณยู"?". *ฐานเศรษฐกิจ*. 12 มิถุนายน 2563.

| * ด
* ค
* ก
เขตภาษีเจริญ |
| --- |
| แขวง | 
* คลองขวาง
* คูหาสวรรค์
* บางจาก
* บางด้วน
* บางแวก
* บางหว้า
* ปากคลองภาษีเจริญ

 | ที่ตั้งของเขตภาษีเจริญในกรุงเทพมหานคร |
| ประวัติศาสตร์ | 
* อำเภอภาษีเจริญ จังหวัดธนบุรี
* เขตภาษีเจริญ กรุงเทพมหานคร

 |
| ภูมิศาสตร์ | 
* คลอง
	+ ด่าน
	+ ตาฉ่ำ
	+ ตาม่วง
	+ บางกอกใหญ่
	+ บางโคลัด
	+ บางเชือกหนัง
	+ บางประทุน
	+ บางไผ่
	+ บางแวก
	+ บางหว้า
	+ พระยาราชมนตรี
	+ ภาษีเจริญ
	+ รางบัว
	+ ลัดตากลั่น
	+ วัดโคนอน (วัดอ่างแก้ว)
	+ วัดนางชี (วัดเพลง)
	+ วัดสิงห์
	+ สวนหลวงใต้

 |
| เศรษฐกิจ | 

|  |  |
| --- | --- |
| คมนาคม | 
* ถนน
	+ กัลปพฤกษ์
	+ เทอดไท
	+ บางแวก
	+ พุทธมณฑล สาย 1
	+ เพชรเกษม
	+ รัชมงคลประสาธน์
	+ ราชพฤกษ์
	+ ราชมนตรี
	+ ศาลธนบุรี
* รายชื่อทางแยก
* รถไฟฟ้าบีทีเอส สายสีลม
	+ บางหว้า
* รถไฟฟ้ามหานคร สายเฉลิมรัชมงคล
	+ บางไผ่
	+ บางหว้า
	+ เพชรเกษม 48
	+ ภาษีเจริญ
* เรือโดยสารคลองภาษีเจริญ

 |
| ธุรกิจ | 
* ย่านบางแค
* ซีคอนบางแค
* ตลาดน้ำวัดนิมมานรดี
* ตลาดบางแค

 |

 |
| สังคม | 

|  |  |
| --- | --- |
| การศึกษา | 
* มหาวิทยาลัยสยาม
* *รายชื่อโรงเรียน*
	+ วัดจันทร์ประดิษฐาราม
	+ จันทร์ประดิษฐารามวิทยาคม
	+ ไชยฉิมพลีวิทยาคม
	+ เซนต์ปีเตอร์ ธนบุรี
	+ ฐานปัญญา
	+ ผดุงกิจวิทยา
	+ วัดนวลนรดิศ
	+ วัดนิมมานรดี
	+ วัดรางบัว
	+ สตรีวัดอัปสรสวรรค์

 |
| สาธารณสุข | 
* พญาไท 3
* บางไผ่
* ภาษีเจริญ
* เพชรเกษม 2

 |
| วัฒนธรรม | 
* ขุนด่านเจ้าพ่อเสือ บางหว้า
* *รายชื่อวัด*
	+ คูหาสวรรค์
	+ โคนอน
	+ นวลนรดิศวรวิหาร
	+ ปากน้ำภาษีเจริญ
	+ ยาง
	+ อ่างแก้ว
	+ นาคปรก
	+ นางชีโชติการาม

 |

 |
| หมวดหมู่ หมวดหมู่ |
**เพชรตาแมว** เป็นบทประพันธ์ของ สมสุข กัลย์จาฤก ศิลปินแห่งชาติสาขาศิลปะการแสดง(ละครวิทยุ-ละครโทรทัศน์) ผู้ก่อตั้ง'กันตนา'ร่วมกับสามี ประดิษฐ์ กัลย์จาฤก ที่เดิมทีเขียนขึ้นเพื่อใช้เป็นบทละครวิทยุของคณะละครกันตนา "เพชรตาแมว" เป็นบทประพันธ์แนวตื่นเต้น สยองขวัญ ที่กรมส่งเสริมวัฒนธรรม กระทรวงวัฒนธรรม ยกย่องให้เป็นขุมทรัพย์แห่งปัญญาและจินตนาการไร้ขอบเขต จัดเป็นงานศิลปะแห่งการประพันธ์ชั้นครูที่สามารถใช้เป็นคู่มือเพื่อการศึกษาได้เป็นอย่างดี ถ้าพูดถึงผลงานตั้งแต่อดีตถึงปัจจุบัน "เพชรตาแมว" นับว่าเป็นหนึ่งในผลงานเด่นของกันตนาที่ได้รับความนิยมอย่างต่อเนื่องไม่ว่าจะเป็นละครวิทยุ ภาพยนตร์ หรือ ละครโทรทัศน์ นอกจากนั้นก็ยังเคยถูกนำไปตีพิมพ์เป็นพ็อกเก็ตบุ๊คออกจำหน่ายโดยสำนักพิมพ์ศิลปาบรรณาคาร 

นวนิยายเรื่อง"เพชรตาแมว"เคยเป็นละครวิทยุที่ได้รับความนิยมอย่างแพร่หลายในอดีต ก่อนที่จะถูกนำมาสร้างเป็นภาพยนตร์ 35 มม. พากย์เสียงในฟิล์มในปีพ.ศ. 2515 นำแสดงโดย ไพโรจน์ ใจสิงห์, นัยนา ชีวานันท์, มานพ อัศวเทพ, ล้อต๊อก และสีเทา สร้างโดยการร่วมมือกันระหว่างละโว้ภาพยนตร์และกันตนา โดยมีพระเจ้าวรวงศ์เธอ พระองค์เจ้าอนุสรมงคลการเป็นผู้อำนวยการสร้าง และกำกับการแสดงโดยประดิษฐ์ กัลย์จาฤก

ในปี พ.ศ. 2542  บ. กันตนา วิดีโอ โปรดักชั่น จำกัดนำมาสร้างเป็นละครโทรทัศน์ฟอร์มใหญ่โดยใช้ชื่อเดิมคือ เพชรตาแมว พร้อมกับการนำเอาเทคนิคใหม่ๆมาใช้ในการถ่ายทำเพื่อเพิ่มความตื่นตาตื่นใจและสมจริงมากยิ่งขึ้น ผลงานการกำกับการแสดงของนิรัตติศัย กัลย์จาฤก นำแสดงโดยศุภวัฒน์ อ่ำประสิทธิ์และวรรัตน์ สุวรรณรัตน์ออกอากาศในช่วงหลังข่าวภาคค่ำทางช่อง 5

และในปี พ.ศ. 2562  บ. กันตนา วิดีโอ โปรดักชั่น จำกัด ได้นำเอาบทประพันธ์เรื่อง "เพชรตาแมว" มาเล่าใหม่ด้วยมุมมองใหม่พร้อมกับปรับเนื้อหาของเรื่องใหม่แต่ยังคงไว้ซึ่งตำนานอาถรรพ์ของแมวตาเพชร โดยสร้างเป็นละครโทรทัศน์จากบทประพันธ์ของ กันตา / เอื้องอรุณ เรื่อง "พชรมนตรา" กำกับการแสดงโดย อนุวัฒน์ ถนอมรอด นำแสดงโดย ศุกลวัฒน์ คณารศ, เมลดา สุศรี ออกอากาศทางช่อง 7

อ้างอิง
-------

1. ↑  "ผู้หญิง - เปิดประวัติ ศิลปินแห่งชาติ คนล่าสุด 'คุณแม่สมสุข กัลย์จาฤก'". *web.archive.org*. 2021-07-08. คลังข้อมูลเก่าเก็บจากแหล่งเดิมเมื่อ 2021-07-08. สืบค้นเมื่อ 2021-07-08.`{{cite web}}`: CS1 maint: bot: original URL status unknown (ลิงก์)
2. ↑  "ฟิล์ม 35 มม. "เพชรตาแมว" ตำนานแห่งหนังลี้ลับสยองขวัญ พร้อมสำแดงอาถรรพ์อีกครั้ง". *www.facebook.com*. Thai Film Archive Facebook Page. สืบค้นเมื่อ 26 February 2021.
3. ↑  "คำประกาศเกยีรติคุณ นางสมสขุ กัลย์จาฤก ศิลปนแห่งชาติสาขาศิลปะการแสดง (ละครวิทยุ – ละครโทรทัศน์)" (PDF). *www.culture.go.th*. กรมส่งเสริมวัฒนธรรม. สืบค้นเมื่อ 26 February 2021.[*ลิงก์เสีย*]
4. ↑   ชุมทางหนังไทยในอดีต เสนอเพชรตาแมว
5. ↑  นิตยสารเฉพาะกิจเรื่องย่อละครเรื่อง 'เพชรตาแมว'
6. ↑   เก็บถาวร 2017-12-08 ที่ เวย์แบ็กแมชชีน สะท้านวงการละคร !! ช่อง7 สร้างละครแนวลึกลับ "เพชรตาแมว" และนี่คือโฉมหน้าพระ-นาง ในเรื่อง !!!
*ระวังสับสนกับ ปูทหาร*

**ปูลม** หรือ **ปูผี** (อังกฤษ: Ghost crab) เป็นปูทะเลขนาดเล็กในสกุล *Ocypode* อยู่ในวงศ์ Ocypodidae อันเป็นวงศ์เดียวกันกับปูก้ามดาบด้วย

ปูลมมักถูกจำสับสนกับปูทหาร ซึ่งอยู่ในสกุล *Mictyris* ซึ่งมีลักษณะคล้ายคลึงกัน แต่ปูลมจะมีลำตัวที่ใหญ่กว่ามาก และมีกระดองเป็นรูปสี่เหลี่ยม ไม่เหมือนปูทหารที่เป็นวงกลม และมีก้านตายาว ซ้ำยังมีพฤติกรรมการหากินที่ต่างกันออกไป กล่าวคือ ปูลมจะไม่ปั้นทรายเป็นก้อนเหมือนปูทหาร แต่จะใช้ก้ามคีบอาหารจำพวกซากพืช ซากสัตว์ และอินทรีย์สารต่าง ๆ เข้าปาก และมักจะทำรูอยู่ในป่าชายเลนที่เป็นเลนมากกว่า แต่ก็มีพบบ้างที่บริเวณหาดทราย

ปูลมได้ชื่อว่าในภาษาไทยเนื่องจากเป็นปูที่วิ่งได้เร็วมาก และส่วนชื่อปูผีในภาษาอังกฤษ มาจากพฤติกรรมการหากินที่มักหากินในเวลากลางคืนมากกว่ากลางวัน ขณะที่ชื่อวิทยาศาสตร์มาจากภาษากรีกคำว่า *ocy* หมายถึง "เร็ว" และคำว่า *ποδός* หมายถึง "เท้า" รวมความแล้วหมายถึงสัตว์ที่วิ่งเร็ว

ปูลมพบทั้งหมด 28 ชนิด โดยชนิดที่พบได้ในประเทศไทยได้แก่ ปูลมใหญ่ (*Ocypode ceratophthalmus*) และปูลมเล็ก (*O. macrocera*) ซึ่งมีพฤติกรรมหากินในเวลากลางวันด้วย


วิกิมีเดียคอมมอนส์มีสื่อที่เกี่ยวข้องกับ ***Ocypode***

อ้างอิง
-------

1. ↑  สถาพร ชื่นใจ, *เดินส่องปู ริมทะเล* คอลัมน์ Aqua Survey นิตยสาร Aquarium Biz หน้า 111-113 ฉบับที่ 15 ปีที่ 2: กันยายน 2011
2. ↑  *Ocypode cordimana* (Family Ocypodidae) (อังกฤษ)
3. ↑  [""A classification of living and fossil genera of decapod crustaceans" (อังกฤษ)" (PDF). คลังข้อมูลเก่าเก็บจากแหล่งเดิม (PDF)เมื่อ 2011-06-06. สืบค้นเมื่อ 2011-10-12. "A classification of living and fossil genera of decapod crustaceans" (อังกฤษ)]
4. ↑  ปูลม จากเว็บไซต์กรมประมง[*ลิงก์เสีย*]